**3. melléklet**

**Eger Megyei Jogú Város Önkormányzat Közgyűlése**

**38/2016.(XI.25.) önkormányzati rendelete a közösségi együttélés alapvető szabályairól, valamint azok elmulasztásának jogkövetkezményeiről**

módosította: 33/2020 (VII. 31) önkormányzati rendelet

42/2020 (X. 30) önkormányzati rendelet

10/2021. (V. 17.) önkormányzati rendelet

…/2022. (V. 26.) önkormányzati rendelet

Eger Megyei Jogú Város Önkormányzat Közgyűlése Magyarország Alaptörvénye 32. cikkének (1) bekezdés a) pontja és (2) bekezdésében meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 8. § (1) bekezdés b) pontja, (2) bekezdése és a 143.§ (4) bekezdés d) pontjában kapott felhatalmazás alapján a következőket rendeli el:

**I. Fejezet**

**Általános rendelkezések**

**1. §**

(1) A Rendelet hatálya kiterjed a közösségi együttélés alapvető szabályait sértő magatartásokra, valamint a magatartások elkövetőivel szembeni figyelmeztetés, pénzbírság kiszabásának szabályaira.

(2) A Rendelet Eger Megyei Jogú Város közigazgatási területén 14. életévét betöltött természetes személy, jogi személy, jogi személyiséggel nem rendelkező szervezet által elkövetett, a közösségi együttélés alapvető szabályait sértő magatartásokra kell alkalmazni.

(3) Nem állapítható meg a közösségi együttélés szabályait sértő magatartás megvalósulása, ha a tevékenységgel, mulasztással, vagy jogellenes állapot fenntartásával szabálysértés vagy bűncselekmény valósul meg, vagy a tevékenység, mulasztás, jogellenes állapot fenntartása esetére más jogszabály közigazgatási bírság alkalmazását írja elő.

(4) A közösségi együttélés alapvető szabályait sértő magatartás miatt a közigazgatási hatósági eljárás bejelentés vagy a hatóság részéről eljáró személy észlelése alapján hivatalból indul. A közigazgatási hatósági eljárás

a) valamely cselekménnyel megvalósuló, a közösségi együttélés alapvető szabályait sértő magatartás esetén a cselekmény elkövetésétől;

b) mulasztásban megnyilvánuló közösségi együttélés alapvető szabályait sértő magatartás esetén a jogszerű teljesítésre nyitvaálló határidő lejártától;

c) jogellenes állapot fenntartásában megnyilvánuló közösségi együttélés alapvető szabályait sértő magatartás esetén a jogellenes állapot észlelésétől számított 6 hónapon belül indítható meg.

(5) Az eljárás lefolytatására az általános közigazgatási rendtartásról szóló 2016. évi CL. törvény (a továbbiakban Ákr.) rendelkezéseit kell alkalmazni a Rendeletben meghatározott eltérésekkel.

(6) E rendelet alkalmazásában zöldfelület: Minden olyan terület, amelyet döntő mértékben növényzet borít, függetlenül attól, hogy a település mely funkcionális  (lakó-, gazdasági-, közlekedési-, vízügyi-, stb.) területi egységén belül helyezkedik el. A beépítés, vagy annak telekhatára és az útburkolat közé eső valamennyi burkolattal el nem látott, vagy közlekedési funkcióra ki nem jelölt területet zöldfelületnek kell tekinteni függetlenül attól, hogy a terület növényzettel, és milyen növényzettel fedett-e vagy sem.

**II. Fejezet**

**A közösségi együttélés alapvető szabályaival ellentétes magatartások**

**2. §**

**Utca név és házszám feltüntetésével kapcsolatos magatartások**

(1) Az utca, a városrész nevek és a közterületi információk megjelölésére vonatkozó táblákkal összefüggően a közösségi együttélés alapvető szabályaival ellentétes magatartást követ el az, aki

1. a táblát vagy tartószerkezetét beszennyezi, olvashatatlanná teszi, szövegét megváltoztatja,
2. a táblát eltakarja vagy bármely más módon tájékoztató jellegét megszünteti,
3. a táblát jogtalanul kihelyezi, áthelyezi, vagy eltávolítja,
4. aki az utcanév-tábla elhelyezését a tulajdonában, kezelésében vagy használatában álló ingatlanon nem engedi meg,
5. aki a tulajdonában, kezelésében vagy használatában álló ingatlan utcafrontján a házszámtábla elhelyezését, karbantartását, pótlását elmulasztja.

**3. §**

**Közúti közlekedéssel kapcsolatos magatartások**

(1**)** A közösségi együttélés alapvető szabályaival ellentétes magatartást követ el az, aki a történelmi belváros közlekedési rendjéről szóló önkormányzati rendeletben foglalt szabályokat megsérti.

**4. §**

**Közterületek felbontásával és lezárásával kapcsolatos magatartások**

(1) A közterületek felbontásával és a közúton folyó munkákkal összefüggően a közösségi együttélés alapvető szabályaival ellentétes magatartást követ el az, aki

1. a közterületet, közutat engedély nélkül lezárja, vagy elkeríti,
2. a közterületet, közutat hozzájárulás nélkül, vagy a hozzájárulástól eltérően felbontja, átalakítja, eltérő használat céljából igénybe veszi,
3. közút burkolata, közterület felszíne alatt vagy felett bármely létesítményt engedély nélkül elhelyez, áthelyez, megszüntet,
4. a közterületen engedély nélkül útcsatlakozást, kapubejárót épít, vagy áthelyez, annak meghibásodása esetén munkálatokat és egyéb nem közlekedési célú tevékenységet engedély nélkül végez,
5. az eltérő használat során megbontott közterület, közút helyreállítását nem végzi el vagy nem az önkormányzati rendeletben meghatározott műszaki paraméterekkel végzi el,
6. a közterület, közút megbontását követően a munkaárokba szerves anyagot, építési törmeléket, szemetet visszatölt vagy nem a hozzájárulásban előírt anyaggal tölti fel és a visszatöltött anyagot nem a vonatkozó előírásoknak, szabványoknak megfelelően tömöríti,
7. zöldterületen közművezetéket akként helyez el, hogy a zöldterület bontásához szükséges munkaárok széle és a fatörzs széle közötti távolság nem éri el a 2 métert, és a védőtávolságtól való eltérésre külön hozzájárulással nem rendelkezik,
8. a zöldterületet a zöldterület kezelőjének írásbeli hozzájárulása nélkül vesz igénybe, bont fel, vagy annak területén, alatta vagy felette építményt helyez el vagy a zöldterület kezelője hozzájárulásában írott feltételeket nem teljesíti,
9. az építmény tulajdonosa, kezelője vagy használója, aki az út területén, az alatt vagy felett elhelyezett építmény fenntartási kötelezettségét nem teljesíti,
10. Eger város belterületi vagy mezőgazdasági célú külterületi ingatlanának gépjárművel történő megközelítését szándékosan akadályozza.

**5. §**

**Közterületek rendeltetésétől eltérő használatával kapcsolatos magatartások**

A közterületek rendeltetéstől eltérő használatával összefüggően a közösségi együttélés alapvető szabályaival ellentétes magatartást követ el az, aki a közterület használatáról szóló önkormányzati rendeletben foglaltakat megsérti.

**5/A. §**

**6. §**

**Környezetvédelemmel kapcsolatos magatartások**

1. Csapadékvíz elvezető hálózattal (vízfolyásokkal, zárt csapadékcsatorna rendszerrel, nyílt árokkal, fedett árokkal) kapcsolatban a közösségi együttélés alapvető szabályaival ellentétes magatartást követ el az, aki
2. a csapadékvíz elvezető hálózatot engedély nélkül megbontja, átalakítja, átépíti,
3. a csapadékvíz elvezető hálózatba szennyvizet vezet,
4. közcsatornába közterületre, élővízfolyásba trágyalét, fáradt olajat, vegyszereket juttat,
5. csapadékvíz elvezető hálózatba dugulást vagy rongálódást okozó anyagot vezet vagy önt,
6. a csapadékcsatorna bekötővezetéket a befogadó nyílt árokig, vagy zárt csapadékcsatornáig nem takarítja, annak állagmegóvását, karbantartását, javítását nem végzi,
7. az ingatlan előtti árkot, folyókát, csatornanyílást, átereszt, annak műtárgyait nem tisztítja, a csapadékvíz zavartalan lefolyását nem biztosítja.

**7. §**

**Városi zöldfelületek, közterületek használatával kapcsolatos magatartások**

(1) A városi zöldterületek és zöldfelületek megóvásával, használatával, fenntartásával és létesítésével összefüggően a közösségi együttélés alapvető szabályaival ellentétes magatartást követ el az, aki

1. a zöldterületet vagy annak részét eredeti funkciójától eltérően, a jóváhagyott Helyi Építési Szabályzattal és Szabályozási Tervvel ellentétesen használja,
2. a zöldterület arányait engedély nélkül megváltoztatja, korábbitól eltérően alakítja ki,
3. védőterületet eltérő célra használja fel,
4. a zöldterületeket szennyezi, a növényzetet károsítja, a bútorzatot, berendezéseket, játszótereket rongálja,
5. fákon hirdetést, transzparenst, reklámhordozót kifüggeszt,
6. vízcsobogókat, kutakat, vizes medencéket rendeltetés ellenes célokra használ,
7. hatályon kívül helyezve,
8. a közhasználatú zöldterület állapotát valamely engedélyezett tevékenységével összefüggésben megváltoztatja és az eredeti állapotot nem állítja helyre,
9. a növényültetés során közterületen nem tartja be a védőtávolságokat, ennek során nem tartja be a közutakra érvényes előírásokat,
10. közterületen, közhasználati célra átadott területen levő köztárgyat eredeti rendeltetésével ellentétesen használja, vagy olyan magatartást tanúsít, amely alkalmas annak megkárosodására,
11. a közterületen lévő játszótéren lévő eszközöket a játszótéren kihelyezett használati rendtől eltérő módon használja,
12. a zöldfelületet bármilyen technológiával engedély nélkül megváltoztatja (leburkolja, átalakítja stb.) ezáltal a zöldfelületet csökkenti vagy megszünteti.

(2) A városi zöldterületek és zöldfelületek megóvásával, használatával, fenntartásával és létesítésével összefüggően a közösségi együttélés alapvető szabályaival ellentétes magatartást követ el az, aki az Érsekkert helyi jelentőségű természeti terület védetté nyilvánításáról szóló önkormányzati rendelet és mellékleteiben foglaltakat megsérti.

**8. §**

**Állattartással kapcsolatos magatartások**

1. Állattartással összefüggően a közösségi együttélés alapvető szabályaival ellentétes magatartást követ el az, aki
   1. a kóbor, gazdátlan állat gyepmester általi befogását, elszállítását akadályozza,
   2. elhullott állatot közterületen elássa,
   3. az önkormányzat által elrendelt ebösszeírást akadályozza, abban nem működik közre, bejelentési kötelezettségének nem tesz eleget,
   4. galambokat közterületen etet,
   5. közterületen állatot tart, legeltet.

**9. §**

**Köztisztasággal kapcsolatos magatartások**

1. Köztisztasággal és a települési szilárd hulladékkal összefüggően a közösségi együttélés alapvető szabályaival ellentétes magatartást követ el az
2. hatályon kívül helyezve,
3. aki a gyűjtőedénybe folyékony, mérgező, tűzveszélyes és robbanásveszélyes anyagot, állati tetemet, a háztartásban keletkező olyan hulladékot vagy egyéb anyagot elhelyez, amely veszélyeztetheti a begyűjtést, valamint az ürítést végző személy vagy más személyek életét, testi épségét, egészségét,
4. aki a hulladékkezelési közszolgáltató által meghirdetett lomtalanítás során a közterületre építési törmeléket, járműroncsot helyez el,
5. az ingatlan tulajdonos, (használó), aki az ingatlan előtti, melletti közterületi rész - beleértve az ingatlan előtti járdaszakaszt – gondozását, tisztán tartását nem biztosítja,
6. az ingatlan tulajdonos, (használó), aki nem gondoskodik az építési, karbantartási, javítási tevékenységből adódó közterületi szennyeződés eltávolításáról,
7. az utcai árus, aki nem gyűjti össze az árusításból származó hulladékot, valamint a részére kijelölt helyet és annak közvetlen környezetét mintegy 10 méteres sugarú körben nem tartja állandóan tisztán,
8. aki a kereskedelmi tevékenység végzése során a kereskedelmi tevékenység végzésének helyszíne előtti közterületet, járdát a nyitvatartási idő alatt nem tartja tisztán, szórakozóhely, vendéglátóhely, továbbá fogyasztásra kész élelmiszert is árusító üzlethelyiség és más elárusító hely előtt nem helyez el szemétgyűjtő tartályt és annak tisztántartásáról, ürítéséről nem gondoskodik,
9. az a rendezvényszervező, aki nem gondoskodik a közterületen megrendezett vásárok, sport és egyéb rendezvények tartása idején a várható forgalomnak megfelelő számú illemhely biztosításáról, üzemeltetéséről, valamint a rendezvény alatt és azt követően a terület tisztántartásáról és megfelelő mennyiségű hulladékgyűjtő edény elhelyezéséről és annak ürítéséről nem gondoskodik,
10. aki a közterület felszerelési és berendezési tárgyait beszennyezi, illetve rendeltetéstől eltérő célra használja,
11. az üzlet-, iroda-, pavilontulajdonos, továbbá az az ingatlantulajdonos, akinek az ingatlanán kirakat, vagy közterületről is látható hirdetés elhelyezésére szolgáló felület van elhelyezve, a kirakat vagy a hirdetőfelület rendszeres tisztántartását, esztétikus megjelenését folyamatosan nem biztosítja,
12. nem akadályozza meg, hogy a tulajdonában vagy használatában lévő ingatlanáról a közútra föld, iszap, kő vagy egyéb más anyag ne kerülhessen ki,
13. a tulajdonában vagy használatában lévő ingatlanról közterületre kihajló, a gyalogos és gépjármű közeledést akadályozó növények gallyazását nem végzi el.

**10. §**

**Hó- és síkosság-mentesítéssel kapcsolatos magatartások**

1. A hó- és síkosság-mentesítéssel összefüggően közösségi együttélés alapvető szabályaival ellentétes magatartást követ el az az ingatlantulajdonos, kezelő, használó, aki
2. az ingatlan előtti járdát, lépcsőt, valamint térburkolatot minimum 1,0 méter szélességű sávban az ónos esőtől, jégtől vagy hótól síkossá vált burkolatot szükség szerint is síkosságtól nem mentesíti,
3. hórakást buszmegállóban, gyalogátkelőhelyen, útkereszteződésben helyez el.

**11. §**

**Temetők és temetkezés rendjével összefüggő magatartások**

1. A temetők és a temetkezés rendjével összefüggően közösségi együttélés alapvető szabályaival ellentétes magatartást követ el az, aki
2. a temetkezési helyek használatának jogát a temető üzemeltetőjének hozzájárulása nélkül átruházza, értékesíti,
3. a sírhelyek gondozása során keletkező hulladékot a sírhelyek között tárol, a temetőben szemetel, az elhervadt virágokat, koszorúkat, elhasznált csomagoló anyagot nem a kijelölt hulladékgyűjtőbe helyezi el,
4. a temetők területére – vakvezető kutya kivételével – kutyát visz be,
5. a temetőben végzendő munkáról –sírgondozás kivételével – az üzemeltető részére történő bejelentési kötelezettségét elmulasztja,
6. a temetési helyen túlterjeszkedő, közízlést sértő vagy oda nem illő felirattal ellátott síremléket helyez el,
7. a temető üzemeltetőjének hozzájárulása nélkül a temető területéről sírkövet, síremléket és fejfát szállít el,
8. a temetői munkavégzés során nem tartja be a temetőktől és a temetkezés rendjéről szóló önkormányzati rendeletben és a Temető szabályzatban meghatározott feltételeket,
9. a temetőben munkavégzés során a szomszédos temetési hely sérülését okozza,
10. a temetőbe gépjárművel, segédmotoros kerékpárral behajt, közlekedik (kivéve mozgáskorlátozottak, temetkezési szolgáltatást és engedélyezett munkálatokat végzők, idős betegek),
11. a temetőben, illetve a temetőben lévő hulladékgyűjtőben a temetőn kívül keletkezett hulladékot, építőanyagot helyez el,
12. a temetőben lévő vízvételi helyet a temetőben található növényzet locsolásán túl más célra igénybe veszi,
13. a városi köztemetőben a látogatók kegyeleti érzéseit sértő zajt kelt vagy nem a kegyeletnek megfelelő magatartást tanúsít.

**12. §**

**Reklámhordozók és hirdetmények elhelyezésével kapcsolatos magatartások**

(1) Reklámhordozók és hirdetmények elhelyezésével összefüggően a közösségi együttélés alapvető szabályaival ellentétes magatartást követ el az, aki

1. útkezelői hozzájárulás és közterület-használati megállapodás nélkül közterületen reklámfelületet és reklámhordozót létesít,
2. bármilyen járművet kifejezett reklám céllal mobil, vagy fix rögzített reklámmal, illetve járműreklámként engedély nélkül tárol, kivéve, ha a jármű eredeti át nem alakított felülete fóliázás, vagy festés révén reklámhordozóként került felhasználásra,
3. megállító, invitáló- táblát nem Eger Megyei Jogú Város Önkormányzata Közgyűlésének 46/2012 (IX. 28.) önkormányzati rendelete alapján helyez el,
4. falragaszokat közterületi műtárgyakra, lámpatestek és fényjelzőkészülékek tartóoszlopaira, valamint élőfára kihelyez.

**13. §**

**A város nevének, címerének, zászlajának használatával összefüggő közösségellenes magatartások**

1. A város nevének, címerének és zászlajának használatával összefüggően a közösségi együttélés alapvető szabályaival ellentétes magatartást követ el az, aki
   1. a város címerét, zászlaját, nevét, az „Eger, a te történeted”, az „Eger 1552”, továbbá az „Egri Csillagok” védjegyeket engedély nélkül használja, előállítja vagy forgalomba hozza, vagy az engedélyben megállapított feltételeket megszegi,
2. a város címerét vagy zászlaját, a város nevét, az a) pontban megjelölt védjegyeket a közösséget sértő módon használja fel.

**14. §**

**A város építészeti értékeinek helyi védelmével kapcsolatos magatartások**

A helyi építészeti értékek védelmével összefüggően a közösségi együttélés alapvető szabályaival ellentétes magatartást követ el az, aki a helyi védettség alá helyezett értéket a helyi védelemben meghatározott kereteken túlmenően, vagy azzal ellentétes módon használja, megsemmisíti.

**15. §**

**A város területén működő piacokkal, vásárokkal kapcsolatos magatartások**

(1) A város területén működő, vagy időszakosan tartott piacokkal, vásárokkal összefüggően a közösségi együttélés alapvető szabályaival ellentétes magatartást követ el az, aki

1. a szabad elárusítóhelyet napi helyjegy vagy határozott időre szóló engedély nélkül használja, vagy a nyitvatartási időt túllépve árusít,
2. a szabad elárusítóhelyet annak ellenére jogtalanul használja, hogy az Üzemeltető súlyos szerződésszegés vagy kitiltás miatt a szabad elárusítóhely igénybe vételét megtagadta,
3. szabad elárusító helyeken jogszabályban meghatározott termékeken túl más terméket is árusít,
4. nem az Üzemeltető által kijelölt helyen és nem az Üzemeltető által biztosított asztalon árul,
5. az Üzemeltető által szabályozott közlekedési útvonalakat szállító járműveivel elzárja,
6. régiségvásárt az engedélyezett területtől eltérő helyen, vagy e terület határait túllépő területrészen rendez, kivéve, ha a területrész használatára külön megállapodással rendelkezik,
7. a régiségvásár üzemeltetője, aki a régiségvásár zárását követően a vásár területén árut, göngyöleget, hulladékot hátra hagy.

**16. §**

**Eger Megyei Jogú Város Alapokmányával összefüggő magatartások**

Az Alapokmányban foglaltakkal összefüggően a közösségi együttélés alapvető szabályaival ellentétes magatartást követ el az, aki a tanácskozás méltóságát magatartásával sérti, vagy a Közgyűlés tagjait sértő kifejezéssel illeti és sértő kifejezését azonnal vissza nem vonja, a sértettet, illetőleg a Közgyűlést meg nem követi, vagy botrányos viselkedésével az ülést zavarja.

**III. Fejezet**

**Közösségellenes magatartás miatt alkalmazható jogkövetkezmények**

**17. §**

1. A rendeletben meghatározott a közösségi együttélés alapvető szabályaival ellentétes magatartás felróható módon elkövetőjével szemben tízezer forinttól természetes személy esetén **kétszázezer** forintig, jogi személy vagy jogi személyiséggel nem rendelkező szervezet esetén kétmillió forintig terjedő bírság szabható ki.
2. Fiatalkorúval szemben közigazgatási bírság kiszabásának akkor van helye, ha a fiatalkorú önálló jövedelemmel rendelkezik, vagy önként vállalja a közigazgatási bírság megfizetését.
3. Figyelmeztetés alkalmazásának van helye, ha a közösségi együttélés alapvető szabályaival ellentétes magatartás az elkövetés körülményeire tekintettel csekély súlyú és ettől az intézkedéstől kellő visszatartó hatás várható. Figyelmeztetés egy éven belüli ismételt alkalmazásának azonos tényállás megvalósítása esetén helye nincs.
4. A kiszabásra kerülő bírság mértékének megállapításánál figyelembe kell venni
5. a közösségi együttélés szabályaival ellentétes magatartás súlyát és a felróhatóság mértékét, és
6. az érintett vagyoni helyzetét és jövedelmi viszonyait, amennyiben azok a hatóság rendelkezésére álló adatokból megállapíthatóak,
7. ismételt bírság kiszabás esetén az előző bírságolások számát és mértékét.
8. A Rendeletben meghatározott közösségi együttélés alapvető szabályaiba ütköző magatartás gépjárművel történő elkövetése esetén a felelősség a gépjármű üzembentartóját terheli. Az üzembentartó mentesül a közigazgatási bírság megfizetése alól, ha
9. a gépjármű a szabályszegés időpontját megelőzően jogellenesen került ki a birtokából és igazolja, hogy a jogellenességgel összefüggésben szabályszegésre vonatkozó eljárást megelőzően kezdeményezte e tárgyban a megfelelő hatóság eljárását;
10. ha a gépjárművet más személy használatába adta, és ezt teljes bizonyító erejű magánokiratba foglalt adatokkal (gépjármű hatósági jelzése, üzembentartó és használatba vevő neve, születési ideje, helye, lakcíme, nem természetes személy esetében megnevezése, székhelye, cégjegyzék száma) bizonyítja, vagy - azon gépjárművek esetében, amelyek külön jogszabály alapján a közúti forgalomban menetlevéllel, illetve fuvarlevéllel vehetnek részt - olyan menetlevéllel, illetve fuvarlevéllel igazolja, amelyek a fent meghatározott adatokat tartalmazzák. E pont fennállása esetén a közigazgatási bírságot a használatba vevő személlyel szemben kell kiszabni.
11. A Rendelet 7.§-ában meghatározott zöldfelületek módosításával, ill. megszüntetésével kapcsolatos közösségi együttélés alapvető szabályaival ellentétes magatartás felróható módon elkövetőjével szemben ha az eredeti állapotot 60 napon belül nem állítja helyre a bírság ismételhető.

**IV. Fejezet**

**Eljárási szabályok**

**18. §**

(1) A közösségi együttélés alapvető szabályaival ellentétes magatartás miatt közigazgatási hatósági eljárás bármely természetes, jogi személy, vagy jogi személyiséggel nem rendelkező szervezet kérelemre, valamint hivatalból, Eger Megyei Jogú Város Polgármesteri Hivatal ügyintézőjének észlelése, vagy a közterület-felügyelő és mezőőr jelzése alapján kell lefolytatni.

(2) A rendeletben meghatározott, a közösségi együttélés alapvető szabályaival ellentétes magatartás elkövetése miatt induló eljárás lefolytatása tekintetében a Közgyűlés a hatáskör gyakorlását a jegyzőre ruházza át.

(3) Az eljárás lefolytatására az általános közigazgatási rendtartásról szóló 2016. évi CL. törvény (Ákr.) szabályait kell megfelelően alkalmazni.

**V. Fejezet**

**Záró rendelkezések**

**19. §**

(1) A rendelet 2016. december 01. napján lép hatályba.

**Habis László Dr. Kovács Luca**

polgármester jegyző