**2. melléklet**

**Eger Megyei Jogú Város Önkormányzata Közgyűlésének …/2022. (V. 26.) önkormányzati rendelete a közösségi együttélés alapvető szabályairól, valamint azok elmulasztásának jogkövetkezményeiről szóló**

**38/2016. (XI. 25.) önkormányzati rendelet módosításáról**

Eger Megyei Jogú Város Önkormányzata Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 8. § (1) bekezdés b) pontjában, (2) bekezdésében kapott felhatalmazás alapján Eger Megyei Jogú Város Közgyűlése rendeletalkotási hatáskörét gyakorolva a következőket rendeli el:

**Módosuló rendelkezések**

**1. §**

A közösségi együttélés alapvető szabályairól, valamint azok elmulasztásának jogkövetkezményeiről szóló 38/2016. (XI. 25.) önkormányzati rendelet 5. §-a helyébe a következő rendelkezés lép:

„5. §

**Közterületek rendeltetéstől eltérő használatával kapcsolatos magatartások**

A közterületek rendeltetéstől eltérő használatával összefüggően a közösségi együttélés alapvető szabályaival ellentétes magatartást követ el az, aki a közterület használatáról szóló önkormányzati rendeletben foglaltakat megsérti.”

**2. §**

A közösségi együttélés alapvető szabályairól, valamint azok elmulasztásának jogkövetkezményeiről szóló 38/2016. (XI. 25.) önkormányzati rendelet 7. §-a a következő (2) bekezdéssel egészül ki:

„(2) A városi zöldterületek és zöldfelületek megóvásával, használatával, fenntartásával és létesítésével összefüggően a közösségi együttélés alapvető szabályaival ellentétes magatartást követ el az, aki az Érsekkert helyi jelentőségű természeti terület védetté nyilvánításáról szóló önkormányzati rendelet és mellékleteiben foglaltakat megsérti.”

**Hatályon kívül helyező rendelkezések**

**3. §**

Hatályát veszti a közösségi együttélés alapvető szabályairól, valamint azok elmulasztásának jogkövetkezményeiről szóló 38/2016. (XI. 25.) önkormányzati rendelet 5/A. §-a.

**Záró rendelkezések**

**4. §**

Ez a rendelet a kihirdetését követő napon lép hatályba és a hatályba lépését követő napon hatályát veszti.

|  |  |
| --- | --- |
| **Mirkóczki Ádám**  polgármester | **Dr. Bánhidy Péter**  jegyző |